	«Ашық НҚА» порталында НҚА жобасын орналастыруға арналған 
НЫСАН

	1. 
	НҚА жобасының атауы (НҚА түрі көрсетіле отырып)
	«Тауардың шығарылған елін айқындау жөніндегі сараптаманы жүргізу, тауардың шығу тегі туралы сараптама актісін беру және оның қолданылуын жою қағидаларын бекіту туралы».

	2. 
	Әзірлеуші мемлекеттік орган
	Қазақстан Республикасы Өнеркәсіп және құрылыс министрлігі.

	3. 
	НҚА жобасын әзірлеуге негіздері (тиісті нормативтік құқықтық актіге, тапсырманың нөмірі мен күніне (бар болған жағдайда) сілтеме жасай отырып):
	«Өнеркәсіптік саясат туралы» Қазақстан Республикасы Заңының 9-бабының 41-5) тармақшасына сәйкес әзірленді.

	4. 
	НҚА жобасының қысқаша мазмұны, негізгі ережелерінің сипаттамасы
	Тауардың шығарылған елін айқындау жөніндегі сараптаманы жүргізу, тауардың шығу тегі туралы сараптама актісін беру және оның қолданылуын жою қағидалары уәкілетті ұйымның тауардың шығарылғаны туралы сараптама актісін беру, сақтау және оның қолданылуын жою тәртібін көздейді.

	5. 
	Күтілетін нәтижелердің нақты мақсаттары мен мерзімдері
	Тауардың шығарылған елін айқындау жөніндегі сараптаманы жүргізу, тауардың шығу тегі туралы сараптама актісін беру және оның қолданылуын жою қағидалары уәкілетті ұйымға тауардың шығарылған елін айқындау жөніндегі сараптаманы жүргізуге, тауардың шығу тегі туралы сараптама актілерін беруге және сақтауға мүмкіндік береді, олардың негізінде қазақстандық тауарлар Еуразиялық экономикалық одаққа мүше мемлекеттердің өнеркәсіптік тауарларының еуразиялық тізіліміне енгізіледі, бұл отандық өндірушілердің Еуразиялық экономикалық одаққа мүше мемлекеттердің мемлекеттік (муниципалдық) сатып алуларына қатысу мүмкіндігін қамтамасыз етеді.

	6. 
	НҚА жобасы қабылданған жағдайдағы болжамды әлеуметтік-экономикалық, құқықтық және (немесе) өзге де салдар
	Жоба қабылданған жағдайда әлеуметтік-экономикалық, құқықтық және (немесе) өзге де салдар болмайды.



